(आंगन से होते हुए सीधे बाथरूम में जा पहुंचा)

आणंद (गुजरात)। आणंद जिले के वहेराई गांव में सोमवार अलसुबह एक व्यक्ति के घर में मगरमच्छ के घुसने से कोहराम मच गया। मगरमच्छ बाथरूम में दाखिल हो गया था। वनकर्मियों ने मगरमच्छ को पकड़ उसे सुरक्षित स्थान पर छोड़ दिया है।

सोजित्रा नगर में रहने वाले भरतभाई पटेल के मकान में देर रात लगभग पांच फीट लंबा एक मगरमच्छ घुस आया था। वह आंगन से होते हुए सीधे बाथरूम में दाखिल हो गया। सुबह के लगभग 5 बजे जब भरतभाई ने बाथरूम की लाइट ऑन की तो मगरमच्छ उनके सामने मुंह फाड़े हुए नजर आया।

उन्होंने परिवार के अन्य सदस्यों को जगाया और घर से बाहर निकाला। चीख-पुकार सुनकर पड़ोसी भी जाग गए और वन-विभाग को इसकी सूचना दी। वनकर्मी तुरंत ही मौके पर पहुंचे और मगरमच्छ को पकड़ कर सुरक्षित स्थान पर छोड़ दिया। वनकर्मियों के बताए अनुसार मगरमच्छ लगभग 6 साल का था। गांव के पास ही एक नदी बहती है। मगरमच्छ वहीं से विचरण करते हुए गांव में दाखिल हुआ था।



तस्वीरें देखने के लिए अगली स्लाइड्स पर क्लिक करें... (सभी फोटो: दिव्यभास्कर)